Alternattiva Demokratika ma ġabitx riżultati tajbin fl- elezzjoni ġenerali . L- istess jista' jingħad għall- elezzjoni tal- kunsilli lokali , fejn l- ebda kandidat tagħha ma' ġie elett . Fl- isfond ta' dawn ir- riżultati hemm min qed jgħid li AD m' għadx għandha skop . Iżda jien ma naqbilx . Nemmen li l- Alternattiva għandha tħares 'il quddiem u tabbanduna politika ibbażata fuq xewqat li m' humiex realistiċi . Fuq kollox , AD għandha tagħti messaġġ pożittiv . Hemm raġunijiet strutturali u esterni li ma jwasslux għal- level playing field fil- kamp politiku . Dawn jindkludu influenzi ekonomiċi , politiċi u ideoloġiċi tal- klassijiet u gruppi dominanti . Jinkludu wkoll il- Liġi Elettorali , li fil- każ speċifiku ta' l- elezzjoni ġenerali taħdem kontra l- partiti ż- żgħar . Iżda hemm ukoll raġunijiet oħrajn , raġunijiet interni , li wasslu għar- riżultati li ġabet l- AD . Ibda biex , il- kampanja ta' l- AD kienet ibbażata fuq il- premessa ta' ' koalizzjoni ' , premessa li kienet maqtugħa mir- realtà politika . L- AD assumiet li la jeżistu bosta koalizzjonijiet fl- Ewropa , mela f' Malta għandu jiġri l- istess . Bl- argument ta' l- AD , il- Kenja ( fejn hemm koalizzjoni ) hija iktar Ewropea mill- Ingilterra ( fejn m' hemmx koalizzjoni ) . Kien hemm diskors ukoll li ġaladarba l- AD ġabet 23 , 000 vot fl- elezzjonijiet Ewropej ta' l- 2004 , mela l- AD tista' ġġib erba' siġġijiet fl- elezzjonijet ġenerali . Diskors bħal dan huwa 'l bogħod ħafna mir- realtà . Il- verità hi li l- votanti jiżnu l- affarijiet qabel ma jivvutaw . Mhux qed ngħid li l- votati m' humiex influenzati mill- media , il- partiti , il- familja u istituzzjonijiet oħra . Iżda ma tridx wisq biex tifhem li l- maġġoranza ta' l- elettorat jivvutaw għall- istabbilità . Jekk wieħed jikkonsulta studji soċjoloġiċi li saru f' dawn l- aħħar snin , malajr jinduna liema huma l- iktar valuri importanti għall- Maltin . F' dawn l- elezzjonijiet l- AD naqset milli timla l- vojt li jeżisti fuq ix- Xellug ta' l- ispettru politiku , u minflok resqet lejn politika ekonomika wisq liberali , fejn , f' bosta każijiet , kwistjonijiet ta' natura soċjali għebu mill- politika ta' l- AD . Il- fissazzjoni dwar riforma mgħaġġla fil- liġi tal- kera wasslet għal diżappunt fost numru ta' attivisti Xellugin ta' l- AD , għax din tista' twassal għal faqar ġdid fis- soċjetà Maltija . Minkejja li kien hemm min seta' ħaseb li l- kampanja dwar il- liġi tal- kera setgħet iġġib xi voti lill- AD , bl- istess argument l- AD gerrxet bosta votanti prospettivi wkoll minħabba l- proposti tagħha . Qed nirreferi għal nies tad- demm u l- laħam li beżgħu li jistgħu jispiċċaw evakwati minn fejn jgħixu . Mhux ta' b' xejn li stħarriġ tal- Malta Today wera konsistentament li l- AD ma kellhiex appoġġ mill- klassi tal- ħaddiema . Il- fatt li AD ma ġabritx biżżejjed firem għar- referendum propost dwar il- liġi tal- kera kien sinjal ċar iżda milli jidher dan ġie injorat . Min- naħa l- oħra , l- AD kellha l- kuraġġ li titkellem fuq kwistjonijet bħad- divorzju u l- immigrazzjoni irregolari u li hi l- uniku partit li jitkellem kontra l- qerda rampanti ta' l- ambjent . Iżda jibqa' l- fatt li l- ikbar problema ta' l- AD kienet li naqset milli tippreżenta proġett politiku ċar . Użat lingwa wisq bombastika , lingwa li kienet 'il bogħod mill- aspirazzjonijiet ta' bosta gruppi , kategoriji u klassijiet soċjali . Għalhekk , x' għandu jsir fl- AD ? Nemmen li l- Alternattiva għandha tabbanduna l- atitudni li hi biss tista' ' issalva' lill- Malta . L- AD għandha tħares lejn l- istrateġija politika bħala triq twila li hi konnessa b' mod profond mar- realtajiet politiċi , kulturali , ideoloġiċi u ekonomiċi tas- soċjeta' . Għandha tibni tassew politika ta' alleanzi mas- soċjetà ċivili . Nemmen li bħala l- ewwel pass l- AD għandha timmira li tikkonsolida r- riżultati li ġabet f' xi kunsilli lokali u fl- elezzjonijiet Ewropej . Dan minnu nnifsu huwa diffiċli ħafna . Bħala kunsillier ta' l- AD ( u l- uniku wieħed li ġejt elett darbtejn konsekuttivi ) , ikkonfermajt li dan jirrikjedi sinteżi bejn l- ideoloġija politika u l- valuri tan- nies . L- AD għandha tiffoka fuq l- aspirazzjonijiet u l- bżonnijjiet soċjali ta' kuljum ta' eluf ta' Maltin , f' oqsma bħall- familja , l- għoli tal- ħajja , ix- xogħol u s- sigurtà . Politika ekoloġika ma tistax tħares lejn l- ambjent b' mod maqtugħ mill- elementi soċjali u ekonomiċi . Nawgura futur sabiħ għall- AD u nittama li l- analiżi li qed twettaq tkun realistika , inklussiva , demokratika u li twassal għall- bidliet produttivi . Fuq kollox nisħaq li aspettattivi nieqsa mir- realtà jistgħu jwasslu għall- diżilużżjoni kbira . " Alternattiva Demokratika and Azzjoni Nazzjonali did not receive positive results . Ikun tajjeb li wieħed jagħmel analiżi ta' l- ideologiji u l- istrateġiji tal- partiti politiċi , kemm dawk kbar ( MLP u PN ) kif ukoll dawk żgħar ( AD u AN ) . Il- Partit Nazzjonalista ilu fil- gvern għal kważi 20 sena , fejn rebaħ numru ta' elezzjonijiet fil- proċess . Raguni ewlenija li wasslet għar- rebħiet nazzjonalisti kien li rnexxilu jiġbed sezzjonijiet mdaqqsa tal- klassi tal- ħaddiema u tal- klassi tan- nofs . Bena fuq xi aspetti tal- welfare state li wiret mill- Gvern Laburista u introduca riformi liberali fl- ekonomija li , għal xi żmien , tejbu l- livell ta' l- għixien ta' ħafna nies . Fl- istess ħin , uża strateġija rebbieħa f' dak li għandu x' jaqsam mad- dħul ta' Malta fl- Unjoni Ewropea . Izda fil- politika Nazzjonalista jeżistu bosta kontradizzjonijiet li qed joħorġu fil- beraħ iktar ma jgħaddi z- żmien . Dawn huma l- kontradizzjonijiet tad- Demokrazija Kristjana li qisha pendlu li xxeqleb bejn mudell ta' suq soċjali u mudell neo - liberali . Specjalment f' dawn l- aħħar snin , il- Gvern Nazzjonalista resaq qrib sew tan- neo - liberalizmu . Dan wassal għall- iżmantellar ta' numru ta' servizzi pubbliċi u iktar saħħa għall- kategoriji varji fil- klassi dominanti , li jinkludu kapitalisti , importaturi u zviluppaturi ta' l- art . Dan qed iwassal għal kundizzjonijiet iebsa fost ħafna kategoriji ta' ħaddiema , inkluż dawk fil- klassi tan- nofs , u anke għas- self - employed żgħar . L- għoli tal- hajja saret realta' ta' kuljum , u l- prezz tal- propjeta' qiegħed iwassal għal tbatijiet kbar fost ħafna nies . Fl- istess ħin , il- Gvern Nazzjonalista rabba arroganza u ħafna għeruq f' sistema ta' patrunagg li qed turta lil ħafna nies . Huwa veru li Lawrence Gonzi jagħti messaġġ ta' stabilita' lil bosta , iżda huwa veru wkoll li bosta Ministri u kapitalisti saru qishom xi ' untouchables ' . Fl- istess ħin , l- izvolta riċenti tal- kwistjoni John Dalli , li wara twarrab mill- Gvern ta' Gonzi , rega' ġie inkorporat ftit xhur biss qabel l- elezzjoni , turi li l- PN qiegħed jantiċipa ' gwerra' qalila fl- elezzjoni ġenerali . Il- Partit Laburista jidher li hu l- uniku partit li qiegħed jagħti mportanza lill- kwistjonijiet bħall- għoli tal- hajja u l- importanza tal- welfare state bħala parti essenzjali ta' mudell socjo - ekonomiku . Qieghed jitkellem lingwa li tinftiehem tajjeb ma' bosta kategoriji fi ħdan il- klassi tal- ħaddiema . Storikament , huwa l- Partit Laburista li jirraprezenta l- masses fil- Moviment tal- Haddiema , u għalhekk , wieħed irid iżomm f' moħħu li kwistjonijiet progressivi bħad- difiża tal- welfare state iktar hemm ċans li jirnexxu taħt Gvern Laburista . Il- fatt li Malta dejjem qed toqrob lejn in- neo liberalizmu , b' konsegwenzi negattivi għal bosta ħaddiema , joffri opportunitajiet politiċi kbar għall- Partit Laburista sabiex joffri alternattiva soċjali għall- Partit Nazzjonalista . Il- Partit Laburista qiegħed ukoll joffri alternattiva friska għall- Gvern Nazzjonalista , iżda huwa fatt li hemm bosta ta' votanti indecizi li ma tantx għandhom grazzja ma' Alfred Sant . Minn naħa l- oħra , Sant qiegħed jagħmilha ċara li mhux ser jittolera l- korruzzjoni , u għandu track record pożittiv dwar dan . U l- kwistjoni personali dwar saħħet Alfred Sant setgħet rebħet ċertu simpatija lejh , speċjalment fid- dawl tat- trattament xejn etiku tal- kwistjoni minn naħa tal- media Nazzjonalista u xi alleati tagħha . Fl- istess ħin il- Partit Laburista jidher li rikeb il- karru ta' l- Unjoni Ewropea u , bħall- maġġoranza tas- Socjal Demokratici l- oħra , ftit li xejn qiegħed jagħmel kritika għal kwistjonijiet bħat- Trattat ta' l- Ewropa u għal- liberalizazzjoni jew privatizazzjoni ta' setturi pubbliċi , liema kwistjonijet , fl- aħħar mill- aħħar ser idghajfu s- saħħa tal- klassi tal- ħaddiema . Strategikament , il- Partit Laburista jidher li qed jagħmel dan biex ma jaljenax voti ta' kategoriji bħall- professjonisti , fejn hemm tendenza ta' qbil mal- proġett Ewropew . L- Alternattiva Demokratika għandha kurragg li titkellem fuq kwistjonijet bħad- divorzju u l- immigrazzjoni illegali , u hi l- uniku partit li jitkellem kontra l- qerda rampanti ta' l- ambjent . Fl- istess ħin , l- AD naqqset milli timla l- vojt li jeżisti fuq ix- xellug ta' l- ispettru politiku , u resqet lejn politika Liberali , fejn , f' ħafna każijiet , kwistjonijiet ta' natura soċjali ghebu għal kollox mill- politika ta' l- AD . Il- fissazzjoni ta' Harry Vassallo dwar il- liġi tal- kera wasslet għal dizappunt fost numru ta' attivisti xellugin ta' l- AD . Minkejja li din il- kwistjoni tista' ssaraf għal xi voti lill- AD , x' aktarx , bl- istess argument l- AD qed tgerrex bosta votanti prospettivi wkoll . Mhux ta' b' xejn li stħarriġ tal- Malta Today juri li l- AD m' għandiex appoġġ mill- klassi tal- ħaddiema . Jidher li hemm kontradizzjoni wkoll f' dak li għandu x' jaqsam ma' l- għaqdiet ta' l- ambjent u l- AD . L- għaqdiet l- iktar moderati jidher li qed jieħdu bosta kompromessi mill- Gvern Nazzjonalista , f' dik li hi manuvra ta' istituzjonalizazzjoni . Fl- istess ħin , l- istess bħal f' bosta pajjiżi oħra , l- għaqdiet ambjentali m' humiex ser jagħtu direttiva lill- membri tagħhom biex jivvutaw lill- partit li jitkellem l- iktar fuq l- ambjent , minkejja li numru ta' ambjentalisti probabilment huma l- iktar miġbuda lejn l- AD . L- ikbar problema ta' l- AD hi li naqset milli tippreżenta proġett politiku ċar u li jattira appoġġ politiku minn gruppi , kategoriji jew klassijiet distinti . Il- lingwa tagħha hi wisq bombastika u ' l bogħod mill- aspirazzjonijiet tal- masses . Azzjoni Nazzjonali qed titkellem lingwa li potenzjalment tista' tinftiehem mill- masses , u li tista' tirrifletti l- ħsieb tal- bosta fuq kwistjonijiet bħall- immigrazzjoni illegali , l- arroganza tal- poter u l- problemi li jiffaċċjaw negozjanti u ħaddiema . Izda s- soluzzjonijiet li toffri AN huma għal kollox neo - liberali , u filwaqt li jistgħu jinżlu tajjeb ma' negozjanti kbar , żgur li ma jinżlux tajjeb meta jolqtu lill- ħaddiema u negozjanti żgħar fil- laħam il- ħaj . Barra minn hekk , l- istess bhall Partit Nazzjonalista , jidher li AN għandu f' moħħu mudell pjuttost konservattiv ta' moralita' , liema mudell ma tantx jidher li jirrifletti bosta realtajiet soċjali fis- socjeta' Maltija . Il- politika ta' AN tfakkarni f' sondagg li sar mis- Sunday Times ftit xhur ilu , fejn maġġoranza kbira ta' nies qalu li hemm abbużi kbar fis- sistema ta' welfare f' pajjiżna u li dawn għandhom jinaqatghu . Li ma ntqalx hu li probabilment ħafna mill- istess nies ikunu kontra li jinqatgħu servizzi jew benefiċċji li jgawdu minnhom huma stess .